Fred Astaire, zatoz hona.
"Dantzari izarrak", hastera goaz.
Nesken nota.
-Kizkurtuta. -Kanitxearenak bezala.
Zertan gabiltza, ile-apainketan edo kantuan?
Gabrielle, eskumuturrekoak.
Denak elkarrekin. Neskak…
3, 4…
Abiatu egin naiz…
…Quebecair, Transworld, Northern Eastern Western-en…
Burutik ari zarete kantatzen.
Arnasa ondo hartu. Diafragma lasaitu.
Txaloa bigunegia da. Biziago. Denak batera. 3, 4.
Ederki. Kantatzerakoan, ez dira belarriak ahaztu behar.
Hasieratik. 3, 4.
Abiatu egin naiz…
-Geneviève, zer dugu? -Nekatuta.
Zergatik ez da etxean geratu, nekatuta badago?
-Zergatik ez zara etxean geratu? -Philippe!
Emanaldia egin nahi duzue, ezta?
Bai!
Charlebois-ekin, noski!
Egia da gurekin egingo duela emanaldia?
Bai, ba!
Ez du entsaiatu, ordea.
Profesionala da, hori da bere lana.
Nola egingo du?
Nekatuta.
Gab, zatoz hona.
Basamortuko kantua!
Denak zutik! Geneviève, Philippe, altxa.
1, 2, 3, 4…
Anthony…
Ederki. Daniel.
Denak.
-Laurent? -Bai!
Mozart! Kendu erditik, potolo.
Zer duzu, Gaby?
Kuleroak behar ditut, mesedez.
Irekitzera noa.
-Tori. -Eskerrik asko.
Azukre-maila neurtu behar dizugu.
Tanpoiak erosiko dizkidazu? Igerilekuan probatu nahi ditut.
Tanpoiak?
-Tanpoiak? -Ederki.
Utzi. Neuk egingo dut.
Komunean norbait dago. Zoaz bestera, Michael.
-Bizarra egin behar dut. -Gero egingo dugu bizarra.
-Gero, gero, Laurent. -Agur, Michael.
Agur, Michael!
Lagunduko dizut. Alderantziz dago.
Emadazu, Gaby.
Badakit nik egiten!
Philippe, Martinekin lekuz alda zaitez.
Anthony, lekuz aldatu. Ondoan jarri.
Tira, Michael. Kantarazi zure otsoei.
Daniel, Simon, lekuz alda zaitezte.
-Hankeko mina dut. -Kantatu eta sendatuko zaizu.
Hasiko gara?
Zuhaitzak makurtzen ari dira…
…hori baino gauza indartsuagorik ez dago.
Adarretatik zintzilik…
…haizea iruditzen zait gero eta leunagoa.
Belar zapalduan…
…nire damuak kontatzen…
…pospoloa hautsitakoan…
…dena kiskali da sutan.
Zelaiak sutan dauden artean…
…malkoak laster isuriko zaizkit aurpegian.
Eta zabaldia kizkurtzen denean…
…ezeren kalterik ez dut nahi nik.
Arrats hartan musu eman genion elkarri…
…elkarri hitzik esan gabe.
Gure inguruan…
…munduak lur jo zezakeen.
Begi zuloak.
Hautsa ilean.
Nire hanketan zehar…
…suaren fereka.
Zelaiak sutan dauden artean…
…malkoak laster isuriko zaizkit aurpegian.
Eta zabaldia kizkurtzen denean…
…ezeren kalterik ez dut nahi nik.
Ama.
Agur, agur.
Kaixo, Claire!
Agur, Martin.
-Kaixo, Gabrielle. -Kaixo!
Eramatea nahi duzu, Gab?
-Ez, ez dakit bidea. -Ederki.
-Agur. -Agur.
-Gaby! -Martin!
Nola esaten da "ilea"?
"Bal".
Bai.
"Ura"?
"Pani".
Puntak bakarrik, e?
Puntak bakarrik.
Faltan botatzen dut Raphaël.
Nik ere bai.
Laster etorriko da, ezta?
Martini ederra irudituko zaio zure orrazkera berria.
Martin!
Nire maitea!
Kontuz!
Ezagutzen duzu lekua, baina hau ez duzu ikusi…
…aurtengoa baita: goialdea…
…baina, batez ere, dutxa, barrualdean.
Sekulako jauregia!
"Namasté", Sao.
Sao polit hori!
Atzo bere gurasoen herrira joan ginen. Zu eraman behar zaitut.
Motoz joanda, bi ordura dago, baina munduko beste punta da.
Argia, paisaiak… Elektrizitaterik, ez; iturriko urik ere ez.
Saori eskolara joaten uzteko eskatu nion aitari.
Ez du ulertzen zertarako balio dion kontatzeak, idazteak, ingelesak.
Ez dakizu nola jotzen duen mutikoak sitarra. Ez du utzi behar!
Barkatu. Gehiegi hitz egiten ari naiz. Zu zer moduz?
Ni bizi naizen hirian elektrizitate gehiegi dago…
…ur gehiegi, behirik ez.
Kaskoa jantzi beharra daukat motoan ibiltzeko.
Eskolara joan nahi ez zuten umeekiko lana utzi dut.
Gero nire maitea munduko beste puntara joan zen.
Zeren zain zaude berarengana joateko?
Etxearena konpondu behar dut.
-Eta ahizparena? -Ahizparena, zer?
Esan al diozu?
Gab maiteminduta dago.
Mutil-laguna du? Musu eta guzti?
Tira… Bai, beharbada.
Primeran, ezta? Aisiaguneko mutil bat da?
Eskerrak ematen dizkizu eskumuturrekoengatik.
Sophie?
Ez diozu esan!
Ulertuko du.
-Tira… -Bai. Ohituko da.
Eta mutil-laguna du. Ez itxaron gehiegi, okerragoa izango da.
Badakit.
Bestela, sartu Gabrielle maletan, mutil-laguna eta guzti.
-Maite zaitut. -Nik ere maite zaitut.
Mugi! Zatoz hona!
-Hau Sophie da. -Bai.
-Eta hau, Mozart. -Bai, Mozart! Txakur polita, ezta?
-Nor da hau? -Ama.
-Eta hau? -Hori aita da.
-Zure aita. -Kaixo, aita.
Txikiegia da.
Maskarak, Venezian bezala.
-Italian egon zara? -Beldur diot hegazkinari.
-Ez dut inoiz hegazkinik hartu. -Nik ere ez.
Hau nire lantokia da.
-"Animal"… -Bai, abere-denda.
-Polita txartela! -Bai.
Badaude untxiak, arrainak, igelak…
Txakurkumeak honelakoxe handiak dira.
Leunak dira. Leun-leunak.
Nik bat nahi nuke, baina ama alergikoa omen da.
Ez diot sinesten, ordea. Dortoka bat daukat!
-Ile gutxiago du. -Ile gutxiago du!
Ondo hartu arnasa.
Hau Indiatik dator.
Berdea ezkontzen zarenerako da. Suerte ona dakar.
-Politak dira. -Izugarri gustatzen zaizkit.
-Kaixo. -Nire anaia zela uste nuen.
Ni Michael naiz. Nola duzu zuk izena?
Kaixo, Michael. Ni Claire naiz. Elkar ikusi dugu aisiagunean.
Bai, buruz dakit dena.
Zure anaia datorren astean etorriko da, Michael.
-Kaixo -Kaixo.
-Ondo ibili zarete? -Bai.
Film bat entzun dugu. Baina Martin eta Gaby…
-Kaixo, Claire! Zer moduz? -Ondo, eta zu?
Beste estadio olinpiko bat, JF?
Ez digute entzuten. Sartzera noa.
Gaur gauean elkarri musuka…
Martin?
Hitz egin gabe…
Jantzi zaitez!
-Lehortu da? -Bai.
-Ez da benetakoa. -Ez.
Ez da benetakoa.
Jantzi jertsea, Gabrielle.
Hau henna baino azkarrago lehortzen da, ezta?
Bai, ba.
Henna ilerako da.
Amak ilean jartzen du, baina ez da ukitu behar, zikindu egiten du eta.
-Sentitzen dut. -Berdin dio.
Kontua da…
Zera…
Zure ustez…?
Elkar ukitu ote dute?
Ai ene!
Gabrielle, zakila ukitu diozu Martini?
Ez, ez diot zakila ukitu.
-Ez dute elkar ukitu. -Ederki, zera…
Tatuajeak besterik ez. Ez du kalte egiten.
Tatuajeak besterik ez.
Ezpainetako gorria!
"Robert Charlebois eta Montrealgo Musen Abesbatza".
Gabrielle?
Robert Charleboisez maiteminduta nago.
Ez, ez da egia!
Munduko Abesbatza Jaialdiko zure emanaldia ikustera joango naiz.
-Ziria sartu dizut. -Mila esker, France!
Urtero joaten naiz nire lagunarekin. Aparta da.
Robert Charlebois bikaina da!
Ospetsuak izango zarete. Primeran!
Eskerrik asko!
Gorde batzuk zure mutil-lagunarentzat.
Zatoz.
Eskerrik asko.
Nire alaba ederrak!
-Kaixo, ama. -Kaixo.
-Kaixo, John. -Kaixo, Gaby.
Afari bat egingo dugu zu joan aurretik?
Bai, ederki.
Hauek nire alabak dira. Sophie eta Gabrielle.
-Kaixo. Atsegin handiz. -Atsegin handiz.
Mandu aurkeztuko dizut. Bombaytik dator.
-Gauza asko esan nahi dizkizu. -Mutil jatorra da.
Zu zara Indiara doana! Musika-jotzailea.
Psikoirakaslea naiz. Dohaina Gabriellek dauka.
Erabateko belarria dut, aitak bezala.
Sophiek ia hanka atera dit motoan.
-Burutik jota dago! -Hanka atera… Gehiegitxo da hori.
Zure senarra irakaslea da Indian, ezta?
Bai, baina ez nago ezkonduta.
Programa bat dute ikasle behartsuentzat. Zoragarria da.
Musika irakastera joango zara?
Indiako musika tradizionala irakasten dute jadanik…
…beraz, ingelesa irakatsiko diet.
Indiako musika tradizionala oso konplexua da, ikasteko oso zaila.
Sitarra jotzen ikasi behar zenuke. Izugarri gustatzen zait sitarra.
Indiako bidaia ez da ziurra. Konplikatua da.
Ez da konplikatua. Baduzu hegazkin txartela, senargai zoragarri bat…
Kaka! Iaioa zara, gero!
Ez diozu esan?
-Ezin izan diot esan. -Barkatu. Hitz egingo diot.
Ez, ni joango naiz. Ama, ondo da.
Gose naiz. Joan egin nahi dut.
Indiakoa ez da ziurra, ezta?
Autobusa berandu dator.
Ez dago fidatzerik!
Tori. Zuk ez daukazu, Michael?
Bai, badaukat nirea.
Simon! Ez zaude bakarrik, jende gehiago dago.
Badakizu Gabrielle poz-pozik dagoela?
Dinosauroak.
Arrainak uretan bizi badira, nola joaten dira komunera?
Izozkiz zikin-zikin zaude. Garbitu pixka bat. Tori.
Goazen arrainak ikustera.
Kaixo.
Txuria ikusi duzu? Polit-polita da.
-Bai, oso polita da. -Horrelako bat eduki nahi nuke.
Polit-polita zara!
Badakit!
Papagai bat da?
Ez, loro bat da.
Zatoz hona, piztitxo.
"Piztitxo"!
Tori.
Kaixo, piztitxo.
Ez laztandu gehiago.
Kontuz!
-Jaten eman nahi diozu? -Bai.
-Hementxe. -Ederki.
Zer polita!
Begira, hauek biluzik daude.
-Kumeak dira? -Bai, kumeak dira.
-Ez dute ilerik. -Ez, ez dute ilerik.
Aita hor daukate.
-Hori da aita? -Bai.
Ezin da besteekin egon kumeak jan ditzakeelako.
Txikiegiak dira.
-Kumeak jaten ditu? -Bai, jeloskorra da.
Horrelakoak dira hamsterrak: jeloskorrak.
Ezin dira inoiz kumeak ukitu, eta ez dugu kaiola hau garbitzen.
Kumeek giza usaina baldin badute, amak ezingo ditu ezagutu.
Okerrago oraindik, baliteke amak kumeak jatea.
Ez nukeen nahi amak ni jatea!
Barregarria zara, gero!
Laurent!
Bai, entzun dut.
Eskua alde batean, eta gero bira emango diogu.
Eutsiozu hanka.
Horrela utziko dugu pixka batean.
Kontuz, arnasa har dezan.
Zer moduz, JF?
-Zer moduz? -Zer moduz, JF?
Entzuten diguzu? Saiatu begiak irekitzen.
Bai. Horrela.
Kaixo. Ondo zaude?
Non zeunden?
Eseri egingo zaitugu.
-Pastillak hartu dituzu goizean? -Ez zaizkio gustatzen.
Hori da, ba. 1, 2, 3, gora!
Eseri.
-Kasko ona. -Bai horixe!
Beste txoritegi bat?
Jakina!
-Aizu, Lolita. -Zatoz nire ondo-ondora.
-Aizu, Lolita. -Sanba dantza dezagun.
Lolita da nire izena.
Sanba dantzatzea gustatzen zait.
Nirekin bakarrik dantzatu nahi du, beste mutilak ez zaizkio axola.
Zatoz, Lolita, sanba dantzatzera.
Maite zaitudala esan nahi dizut.
Maite nauzunean, eguzkia itsasoan sartzean bezain pozik nago, neska.
Laukia biribilean bezala, lerro hautsia bezala.
Armiarma kontsolatu bat bezala.
Maite zaitudala esan nahi dizut.
Maite zaitudala esan nahi dizut, auskalo!
Nire neska abenturazale ederra, bihotz-ausart paregabea.
Apurtuta naukazu…
…adiskidetasun zapuztuen eta maitasun ezinen arroka zorrotzetan.
Aingeru eroria.
Nire naufrago ederra.
Ontzia hondoratu zait, nirekin etorri nahi duzu?
Lurraren inguruan azken musu baterako?
Uztazu!
Gabrielle! Martin! Hau ez da hori egiteko lekua.
Martin, zure ama iritsi da.
Ez esan ezer amari.
Hemen ezin da jokabide sexualik onartu.
Horretan arauak zorrotzak dira.
Gure aisiagunera datozen batzuen libidoa ezin dugu bideratu.
Emmanuelle, Martin ez da… Bere libidoa ez da…
Ez du zertan izanik Gabrielle eta Martinen kasua.
Baina nola lehen aldia denez…
…haien arduradunei jakinarazi behar diet…
…mezua ondo ulertuta dagoela ziurtatzeko.
Hau leku publiko bat da.
Nik ez dut ezer inposatu nahi…
…baina Martin ongi etorria da egoitzara, nahi duenean.
Eta intimitatea izango dute Gabrielleren gelan.
Michaelek ez du sartu aurretik atea jotzen.
Konponduko dugu Michaelena.
-Azkar samar doa hau. -Hala izaten da beti.
Nire Martin ez da obeditzen ez duten horietakoa.
Inoiz ez du halakorik egin.
Garaia iritsiko zitzaion.
Martinek ez du inoiz maitasuna egin.
Ama!
-Gabriellek ere ez. -Ez horixe.
Ikastaro bat behar duzue, edo badakizue hori egiten?
Nahitaez sartu beharra daukagu orain xehetasunetan?
Gabrielleren amak hemen egon behar luke horretaz hitz egiteko.
Ez dugu itxarongo bera haurdun geratu arte.
Hori besterik ez genuen behar!
Gabriellek badaki kondoi bat zer den.
Ez diote ebakuntza egin?
Hori diot, zeren…
Batzuetan hori gertatzen da, ezta?
Zergatik egin behar zaio ebakuntza Gabrielleri?
Martini basektomia egin diote?
Bera ez da haurdun geratuko.
Eta Martin autonomoagoa da.
Independentea, ez, ordea!
Bere amak erabakiko du noiz jo ahal izango duen larrua…
-Sophie! -Ez, ez, baina…
Ama on bat naiz. Ez nauzu horrela irainduko.
Barkatu. Ez da irain bat.
Elkar maite dute. Denok dugu maitatzeko eskubidea.
Dena nahasten duzu. Badakizu horrelakoentzat ez dela gauza bera.
Goazen, Martin.
Claire, itxaron! Honetaz hitz egin behar dugu.
Haiengatik da!
Ama!
Sophie, zergatik ez duzu umerik Raphaëlekin?
Ez dut umerik nahi.
Ez duzu Raphaël maite?
Umea edukitzea ez da aski.
Gero, umea zaindu behar da eta hezi.
Badakit.
Nik Martin maite dut eta ume bat eduki nahi dut berarekin.
Martinekin maitasuna egin nahi baduzu, hori beste kontu bat da.
Martin ez dago?
-Gab? -Blablabla.
Mikrofonoa hondatzen baduzu, ordaindu egingo duzu.
Ezin zaitut abesbatzan eduki, horrela segitzen baduzu.
Marierekin lekuz alda zaitez.
Kanta ezazu zeure tristura. Atera ezazu.
Erakutsiguzu zer ezpalekoa zaren.
Hitzak zailak dira.
Kantatzeko atseginean kontzentra zaitezte. Hitzak aterako dira.
Gab, altxa.
Robert Charlebois etorriko da?
Bai, noski!
Martin gabe ez da gauza bera, ez du graziarik.
Niretzat ere ez du graziarik Martin hemen ez egoteak.
Ezin da ondo kantatu ahoan txiklea edukita.
Hitzak ahazten bazaizkigu?
Entsaiatu, JF. Hemen, etxean, autobusean…
Zer uste duzue egiten dutela kantari profesionalek?
Telebistan atera!
Barregarria benetan, Philippe.
Altxa!
Zer nahi duzue, ba, jendeak hau esatea…?
"Onak dira, ezindu intelektualak diren arren".
-Ez, Rémi! -Nik ere ez.
Hori baino hobeak zarete. Ahalegin guztiak egin!
Jendeak esango du: "Montrealgo Musen Abesbatza bikaina da!"
"Merezi du ikustea".
Hasieratik hasiko gara.
"Arrunta" Martin da.
"Arrunta" mundu guztia da, bai?
Altxa, neskak.
Mutiko arrunt bat naiz ni zeharo.
Batzuetan ez dut izaten gogorik ezer egiteko.
Belarra dut erreko, garagardoa edango.
Pierre lodiarekin musika dut joko.
Nire karrera dut zehatz prestatu beharko.
Abeslari ezaguna naiz gaur eta betiko.
Ni jainko izatea nahi duzue.
Zein zahar sentitzen naizen jakingo bazenute!
Ezin dut lorik egin, urduriegia nauzue.
Kantatzen dudanean, hobeto nago betiere.
Lan hau arriskutsua baita, izan ere.
Zenbat eta gehiago eman, orduan eta gehiago nahi dute.
Goseak zaude? Zerbait prestatzea nahi?
Tipula-marmelada?
Ederki.
Horra.
Bultzatu bestea.
Biek ukitu behar dute zartagina.
Prest daudela uste dut.
Begira zer usain goxoa!
Aparta!
Martini asko gustatuko litzaizkioke zure gazta-sandwichak.
Nik ere etxebizitza batean bizi eta neuk erabaki nahi dut, zuk bezala.
Normala izan nahi dut, zuk bezala.
Hemen inork ez dit bazkaria egiten.
Inork ez dit erosketarik egiten, arropa garbitzen…
Inor ez zait bila etortzen, inork ez dit ordutegia antolatzen…
-Eta zure diabetesarekin… -Nire diabetesa, zer?
Bakarrik jartzen ditut injekzioak. Laurenti galdetu.
Bai, baina arazorik baldin baduzu, badaukazu norbait inguruan.
Heldua naiz, eta heldu gisa erabaki nahi dut.
Horrek ez dizu Martin ekarriko.
Gazta-sandwichak egiteko gai naiz, nire injekzioak jartzeko gai naiz…
…nire etxebizitza izateko gai naiz!
Ez duzu ulertzen. Etxebizitza ez dator Martinekin.
Zeuk ez duzu ulertzen.
Heldu autonomo bat izan nahi duzu? Froga ezazu aurrenik!
Banoa. Eguerdian etorriko naiz. Ederki?
Ez dago esnerik. Gainaldean utzi dizut dirua.
Eskumuturreko politak!
-"Bal". -"Bal".
-"Pani". -"Pani".
-Ez dakizu hindieraz? -Ez!
4,75.
Eskerrik asko.
-"Namasté". -"Namasté".
Kaixo, Gab.
Kaixo.
Txigorgailua gaizki dabilela esan behar nizun.
Erotuta zaude? Diabetesa duzu!
Hil egin nahi duzu? Zer gertatzen da?
Nazkatuta nago zer egin behar dudan entzuteaz.
Andrea! Kaka zaharra!
Mugak daude beti!
Martin ikusi nahi dut.
Kaka!
22 urte dituzu.
Heldutzat tratatua izan nahi duzu, baina 5 urteko umea dirudizu.
Min dut.
Kontuz.
Pijamako goialdea jantzita duzu oraindik?
-Kaixo. -Kaixo, Rémi.
Ordua da?
Mila esker berriz onartzeagatik.
Martinek talentu handia du. Bera gabe ezin dugu egin.
Bere eskola orduen artean baldin bada…
Taldearekin ere kantatu behar luke.
Erritmoa entsaiatu behar dugu. Garrantzitsua da.
Zaila izango da.
Zurgintza ikastaro bat hasi du, eta lan handia eskatzen dio.
25 urterekin, lana bilatzeko ordua du.
Ikuskizuna arte besterik ez da.
Ama, abesbatza talde lana da. Niretzat ere bai.
Bere burua probatu nahi du une honetan.
Autonomoa dela erakusteko irrikaz dago.
Baina etxebizitza batean bakarrik bizitzea ez da errealista.
Askotan binaka jartzen dituzte etxebitzitza gainbegiratuetan.
Berarekin egongo bazina, eta erakutsiko bazenio…
Gaby etxebizitza polit batean bizi da dagoeneko.
-Hobeto dago Laurentekin. -Eta zuri ez dizu asko eskatzen.
-Zer diozu? -Bakean uzten zaitu.
-Zer egingo zenuke nire lekuan? -Nirekin edukiko nukeen.
-A, bai? -Bai.
Nola moldatuko zen gauez bakarrik?
Gauez lan egiten dut maiz eta askotan ez naiz etxean egoten.
Askoz beregainago ikusten dut orain Gabrielle.
Baditu lagunak, badu lana, badu abesbatza…
Errudun ez sentitzeko ahaleginetan ari zara.
Sophie, ez dizut ulertzen.
Kemena ematen diozu Gabyri independentea izateko…
…baina ez duzu onartzen bera nirekin ez bizitzea.
Gabrielle pertsona heldua da.
Bere bizitza soziala gurea baino aktiboagoa da.
Ezin dut zuen bizitza zuen ordez bizi. Hori da guraso izatea.
Guraso idealaren ikastaroa eman nahi didazu?
Ez.
Ni ez bainaiz guraso ideala.
Baina beti eduki nauzue hor.
Irrikaz nago zu umeekin ikusteko.
-Hori Gabyri esan. -Gabyri, ez!
Ikusiko duzu, ba, berak umeak nahi ditu eta.
Iritsi da garraioa!
-Agur, Laurent. -Agur, JF.
-Agur, Thierry. -Egun ona pasa.
Thierryk probak egitera zaramatza. Zorroa hartu duzu?
Ea, erakutsi hori.
Erizainak musu bat emango dizu. Hori ziur!
Goazen, Michael.
Oraindik ez zara jaiki? Garraioa hor dago.
Ez dut joan nahi. Nazkatuta nago.
Noiztik zaude abesbatzaz nazkatuta?
Neure etxebizitza nahi dut.
Zeure etxebizitza nahi duzu?
Baina horrek ez dizu maitasunean ezer aldatuko.
Gezurtia! Hori ez da egia.
Zuk etxebizitza duzu eta mutil-laguna.
Sophiek etxebizitza du eta mutil-laguna.
Amak etxebizitza du eta John.
Michaelek, ezer ez. JFk, ezer ez.
Marcek, Simonek, nik… ezer ez, ezer ez.
Zeuk kantatuko duzu, ordea, Quebeceko kantari onenetako batekin.
Eta nik, ez.
Hori bada zerbait.
Eta zu hemen bizi zara.
Hau zure etxea da.
Ondo da.
"Tabernan, abesbatzako entsaioaren ondoren".
Abere-dendara; saltokigunean dago.
Noiz jaitsi behar duzun esango dizut.
Saltokigunea.
Andereño…
Abere-denda.
-Martin ez dago? -Ez, gaur jai du.
Harriz eta auskalo zerez inguratuta dago dena, eta…
Kaixo.
Kaixo. Mila esker etortzeagatik. Agurtu ezazue.
-Kaixo. Prest zaudete? -Bai!
-Gogotik lan egin dugu. -Bai? Gogotik lan egin duzue?
Aurkeztu zuen buruak. Dibertigarria izango da!
Ez lotsatu. Aurkeztu zeuen buruak.
-James-Pierre. -Mylène.
-Geneviève. Zure idoloa naiz. -A, bai?
Marie.
Alexia.
-Anthony. -Elkar ezagutu dugu.
Hau txantxazalea da. Kontuz bere txantxekin.
-Denak ezagutu ditut. -Atzekoa Michael da.
-Kaixo, Michael. -Kaixo.
Asko entzun ditut zure kantuak eta asko estimatzen dut zure musika.
Urduri samar gaude.
Ni, ez!
-Denak etorri dira. -Ekin!
-Zorrotza al zara? -Zer?
-Zorrotza al zara? -Zorrotz-zorrotza!
-Hori jakin nahi genuen. -Kaixo guztiok!
-Kaixo, ni Martin naiz. -Ni, Robert.
Badakit, alajaina!
-Ni "Arrunta" naiz. -Ni ere bai.
Ez, "Arrunta" da nire kanturik maiteena.
Nirea ere bai. Begira zer ondo!
Egingo al dugu saio bat?
-Non dago Gabrielle? -Ez dago.
Hasiko gara? 1, 2, 3, 4…
Mutiko arrunt bat naiz ni zeharo.
Batzuetan ez dut izaten gogorik ezer egiteko.
Belarra dut erreko, garagardoa edango.
Pierre lodiarekin musika dut joko.
Nire karrera dut zehatz prestatu beharko.
Abeslari ezaguna naiz gaur eta betiko.
Ni jainko izatea nahi duzue.
Zein zahar sentitzen naizen jakingo bazenute!
Ezin dut lorik egin, urduriegia nauzue.
Kantatzen dudanean, hobeto nago betiere.
Lan hau arriskutsua baita, izan ere.
Zenbat eta gehiago eman, orduan eta gehiago nahi dute.
Jendeak niri entzuteko ari naiz ni kantari.
Garrasika, berriz, neure burua defendatzeko.
Jendeak niri ulertzea nahi nuke.
Munduaren bira egin nahi nuke.
Hil eta lurperatua izan baino lehenago.
Munduko bazterrek zer itxura duten ikusteko.
Gerra daukat inguruan…
…beldurra, gosea eta miseria bete-betean.
Denok anai-arrebak izatea nahi nuke.
Horretarako gaude Lurrean.
Ez naiz abeslari ezagun bat.
Mutil arrunt-arrunt bat baizik ez naiz ni.
Arrunta, ni.
Benetako profesionalak!
Ondo kantatu duzu!
Entsaioa besterik ez da. Ondo aterako da!
ETXEBIZITZA ERRENTAN
Zenbat balio du errentan dagoen etxeak?
1.000 dolar.
Etxea ikusteko, deitu zenbaki horretara.
Ederki. Eskerrik asko. Agur.
-Gaby! -Ondo al zaude?
Gerezi-zaporea du. Gozoegia da.
Kaka, Gabrielle! Nazkatuta nago!
-Ez da bere errua, Sophie. -Utzi bakean!
Zuk esan izan diozu bere independentzia probatzeko.
Zuri zertarako ordaintzen dizute? Nik ez dut bera zaintzeko ardura.
Hori gogorra da. Gure etxea ez da zure ahizparen kartzela.
Tira, bikote, lasai.
-Zuek zarete arduradunak? -Bai.
Sophie…
Barkatu!
-"Namasté", Sophie. -"Namasté", Sao.
-Noiz etorriko zara? -Sao, mesedez.
Ondo zaude?
Gabyk hemen lo egingo du gaur gauean.
Bere krisia nik uste baino larriagoa da.
-Zer egin du? -Ihes egin du.
Bai, baina 22 urte ditu!
-Nire bidaia atzeratuko dut. -Berriz?
Ez! Noiz arte?
Adarra jotzen didazu?
-Niri ere min ematen dit, baina… -Baina?
Nire beharra du.
Bai, noski.
-"Bai, noski". Zer? -Ezer ez.
Jar zaitez nire lekuan. Ez da hain erraza.
Bai, ba.
Zure ahizpak zure beharrik jadanik ez izateko beldurrez zaude.
Nire ahizpa da, inork baino hobeto ezagutzen dut, eta maite dut!
Barkatu. Barkatu.
Sinesten duzu oraindik gure proiektuan? Zu hemen, nirekin?
Ahizparengandik urrun bizitzeak beldur ematen dizu. Ulertzen dizut.
Zerbait gertatuko balitzaio, eta ni munduaren beste puntan…
Hori gerta liteke. Baina, zer?
Ez al dituzu zure ametsak beteko…
…zure ahizpak ustekabeko istripu bat izan lezakeelako?
Aparta da ahizparen alde egiten ari zarena. Aparta benetan.
Baina ez ezazu gehiago ahizpa aitzakia gisa jarri.
Neska heldua da. Bere bizitza du.
Zuk zer nahi duzu?
Egiten duzun aukera ez ezazu nigatik egin.
Konforme? Inoiz ez.
Joan egingo naiz, Gab.
Gure abesbatzaren emanaldia galduko duzu.
Sekulako emanaldia izango da.
Gelditu ordu arte.
Gaby, Raphaël maite dut eta berarekin bizi nahi dut.
Badakit. Badakit.
Nik Martin maite dut, eta berarekin bizi nahi dut nik ere.
Kaixo. Martin Bousquetekin hitz egin nahi dut.
Arotz-eskolatik deitzen dizut.
-Zurgintza eskolatik? -Bai, hori da.
Inkesta bat egiten ari gara kalitateaz.
Ikasleen iritziak entzunez gure zerbitzua hobetu nahi dugu.
Aurrera, bere ama naiz.
Ikasleak berak erantzutea garrantzitsua da guretzat.
Ulertzen dizut. Itxaron pixka bat.
Zuretzat da.
Kaixo, Martin.
Inkesta bat egiten ari gara…
…zurgintza-eskolekin pozik zauden jakiteko.
Ama ez dadila konturatu, baina Sophie naiz, Gabrielleren ahizpa.
Hemen dago nirekin. Bakarrean hitz egin dezakezu?
Bai, noski.
Bakarrik nago.
Kaixo, Martin.
Ezusteko bat eman nahi nizun…
…baina Sandra inbentarioa egiten ari zen, hala esan dit.
Zure etxeraino joango nintzen, baina ez dakit non bizi zaren.
11. hiribidea, 7865.
7865.
Zer da inbentarioa?
Dendan dagoen guztia kontatzen dute.
Zenbat txakur-jan zaku, zenbat botila ur hamsterrentzat…
Ez dakit zer gehiago.
-Ez dut jadanik han lan egiten. -Badakit.
Amak ez du nahi zuk deitzea.
Baina zuk nahi duzu?
Bai, baina ez dut nahi berak niri errieta egitea.
Ez dut nahi…
Nire ahizpa Indiara joango da bizitzera.
Bere mutilak han lan egiten du eta.
Eta asko maite du bere mutila.
Eta ni oso triste nago.
Nire mutila izan nahi duzu, Martin?
Bai!
Nik ere bai! Zure neska izan nahi dut.
-Agur, ba. -Agur, agur.
"Agur" esan diozu? Ez zenuen gonbidatu nahi?
Ez dut nahi nire mutilari inork errieta egitea.
Kantu ha zuretzat da, Gabrielle.
Emanaldi on bat opa dizugu.
-Laster etorri. -Eskerrik asko.
Etorri gure eskolara.
Nire autoan eraman zintzakedan.
Sophie.
Gaby.
-Zaindu ezazu zeure burua. -Zuk ere bai.
Gab, aski da. Aski da.
Ondo nago. Ondo egongo naiz.
Ama?
Sophieri ere ilea apaintzen diote gehienetan.
Bai, baina izarra zu zara, zu egongo zara agertokian.
Puntak besterik ez.
Gustatuko litzaizuke orkestrarekin noizean behin etortzea?
Kaixo denok!
Zer alkandora polita!
-Kaixo. -Zer moduz?
-Polita zaude. -Eskerrik asko.
-Agertokia ikusi duzu? -Bai.
Hau da gure lekua?
Hau da gure agertokia, hemen jarriko gara.
Begira horri!
Kanpoan kantatzea oso desberdina da.
Ahotsa galdu egiten da.
Ahotsa ez da barrualdean bezain ondo entzuten.
Ez da itxian bezala.
Berezia da. Niretzat ere ez da ohikoa.
Ni ere zuek bezain urduri nago.
-Gorde energia gerorako. -Presa dut.
Opari bat.
Gabrielleren "G" da hori.
Neuk egin dut.
Neuk egin dut dena.
Zer da hau?
Hau aisiagunea da.
Hau zure etxerako bidea da. Hau zure etxea da.
Hau nire etxea da.
Eskerrik asko.
Ez horregatik.
-Gustatzen zaizu? -Bai!
Bi saltxitxa-ogitarteko, bi patata frijitu…
…eta horrelako bi, laranjazkoak.
-Gazta-sandwichak egiten badakit. -Izugarri gustatzen zaizkit.
Hori eta tipula-marmelada dira nire espezialitateak.
Horiek jatea da nire espezialitatea.
12,75.
Itxaron!
Eta hau.
Zer goxoa egongo den!
Aizu, diru xeheak!
Gabrielle? Martin?
Entzun, mesedez.
Gabrielle Desrochers eta Martin Bousquet agertoki nagusira.
Gabrielle Desrochers eta Martin Bousquet…
…Musen Abesbatza zain daukazue agertoki nagusian.
Zer polita!
Txakurtxo, zatoz hona!
-Andereño. -Eskerrik asko.
Saltxitxak erosi dituzte.
-Zer? -Saltxitxak erosi dituzte.
"Relish"a asko gustatzen zait!
Ketchupa.
James, badakigu nora joan. Goazen gure lekuetara.
Zer dugu, hirukote? Goazen gure lekura.
Esan Martini hemen jartzeko.
Eta esan Gabrielleri hemen jartzeko.
Bakoitza bere lekuaz gogora dadila.
Esan dizuet zer jarreran egon: harro, pozik…
Agertokian ez dago ezer okerragorik lekua galduta ibiltzea baino.
Hemen egoteaz harro gaude. Zu ez zaude harro?
Bai!
Ni oso harro nago.
Irribarre egin. Harro gatoz geure emanaldia egitera.
Martin, ondo nago.
Gabon guztioi!
Ongi etorri Laval-eko Mondial Loto-Québec-era!
Mila esker hain ugari etorri zaretelako gaur gauean…
…gure izar nazionalak eta nazioartekoak entzutera…
…eta mundu osoko abesbatzak entzutera.
Gaurkoa gau handia da.
Ohorez, pozez eta pribilegioz aurkezten dizuet…
…Robert Charlebois paregabea!
Gabon, lagunok.
Gaur gauean pribilegio handia da niretzat…
…kantari txit bikainek lagunduta kantatzea.
Gogoan hartu izen hau: Montrealgo Musen abesbatza!
Denak ezagutzen ditut, baina ez dut inor ahaztu nahi.
Alexia, Geneviève, Marie.
Marie-Josée, Gabrielle, Martin.
James, Michael, Jean-François.
Philippe, Daniel, Anthony.
Edon, Mylène, Milène.
Marie-Joëlle, Catherine, Meggy.
…eta abesbatza burua, Rémi.
Helizeak.
"Astrojet, Whisperjet, Clipperjet, Turbo".
Izan ere, ez naiz Sophierengana iritsi.
Sophiek hartu baitu…
…"Saint-Esprit de Duplessis" hegazkina…
…niri abisatu gabe.
Beraz, abiatu egin naiz…
…Quebecair, Transworld, Northern Eastern Western-en…
…eta Pan American-en.
Baina ez dakit jadanik…
…nora iritsi naizen.
Egon naiz…
…hegoaldearen hegoaldean, eguzki urdin, txuri, gorritan…
Palmondoak eta kokondo izoztuak.
Poloetan, eskimal beltzaranduak…
…gerriko gezidunak trikotatzen.
Eta betiere nire Sophie…
…joan berria.
Joan berria…
…Quebecair, Transworld, Northern Eastern Western-en…
…eta Pan American-en.
Baina ez dakit jadanik…
…non nagoen…
Bazegoen hegazkin-konpainia bat…
…usoak kontratatzen zituena…
…barruan hegaka joateko, hegaletatik zintzilik…
…hari haizean eusteko.
Izugarri-izugarri zikintzen zuten.
Beraz, berriz abiatu naiz…
…Quebecair, Transworld, Northern Eastern Western-en…
…eta Pan American-en.
Baina ez dakit, inolaz ere…
…nora iritsi naizen.
Nire Sophie…
…nire Sophiek hartu du hegazkin-konpainia bat…
…turkiar alfonbratan hegan egiten zuena.
Ez da berriz joan.
Eta nik, izan ere…
…gamelu gainean joan behar izan dut.
Nahiago dut…
…nire Quebecair, Transworld, Northern Eastern Western…
…eta Pan American.
Baina ez dakit jadanik…
…nora iritsi naizen.
Eta gero egin nuen eroriko bat…
…eroriko alu bat jausgailuan.
Eta Sophie aurkitu nuen.
Nire ohean zegoen, ostia!
Nire lagun onenarekin, alua!
Eta haiekin batera, nire astigar-gaileta kutxa.
Gailetak nik bilduak ziren…
…Quebecair, Transworld, Northern Eastern Western-en…
…eta Pan American-en.
Baina ez dakit jadanik…
…nora iritsi naizen.
ITZULPENA - AZPITITULUAK: Jon Muñoz